b"\n_START_ARTICLE_\nPan\xc3\xb2plia\n_START_PARAGRAPH_\nLa paraula pan\xc3\xb2plia significa 'col\xc2\xb7lecci\xc3\xb3 d'armes'. Aquesta paraula ve del grec \xcf\x80\xce\xb1\xce\xbd\xce\xbf\xcf\x80\xce\xbb\xce\xaf\xce\xb1, panhoplon, composta per pan ('tot'), i hoplon ('armes en general' o 'escut'). Te\xc3\xb2ricament, la paraula significaria un 'recull de totes les armes'. _NEWLINE_Una pan\xc3\xb2plia \xc3\xa9s una vestimenta composta per l'armadura, en el cas de l'hoplita est\xc3\xa0 composta per l'aspis (escut), la cuirassa (Thorax), la ventrera (epibraxi\xc5\x8dn\xc3\xadon), el casc (Koris), la musclera (param\xc4\x93ridion), la gambera (knemis), la turmellera (episph\xc3\xbdrion), la protecci\xc3\xb3 de l'avantbra\xc3\xa7 (epip\xc4\x93kh\xc3\xbdon), la protecci\xc3\xb3 del peu (epipod\xc3\xadon) juntament amb l'espasa (xiphos) i la llan\xc3\xa7a (dory). La pan\xc3\xb2plia de l'hoplita podia arribar a pesar uns 35 kg._NEWLINE_Aplicat a les armadures de dates m\xc3\xa9s tardanes, la pan\xc3\xb2plia no s'usa fins a la fi del segle XVI i primeria del segle XVII, per a referir-se a la indument\xc3\xa0ria de blindatge per a cobrir tot el cos. _NEWLINE_Com que la pan\xc3\xb2plia \xc3\xa9s un conjunt de diversos elements, aquesta paraula ara significa tamb\xc3\xa9 'qualsevol col\xc2\xb7lecci\xc3\xb3 impressionant'."